Βοκάκιος

Ο **Τζοβάνι Μποκκάτσιο** (ιταλικά: *Giovanni Boccaccio*, μεταξύ Ιουνίου και Ιουλίου 1313 - 21 Δεκεμβρίου 1375), γνωστός με το εξελληνισμένο **Ιωάννης Βοκάκιος**, ήταν Ιταλός συγγραφέας, ο μεγαλύτερος από τους μαθητές του φημισμένου Πετράρχη. Θεωρείται σημαντικός ανθρωπιστής της Αναγέννησης και υπήρξε συγγραφέας ενός αξιοσημείωτου αριθμού έργων, ανάμεσα στα οποία περιλαμβάνεται το *[[Το Δεκαήμερο|Δεκαήμερον]]* και το *Περί Διασήμων Γυναικών*. Οι χαρακτήρες του Βοκάκιου διακρίνονται για τον ρεαλισμό, την έμπνευση, την εξυπνάδα και την προσγείωσή τους στην πραγματικότητα της εποχής τους (αντίθετα με χαρακτήρες συγχρόνων του συγγραφέων, που συνδέονταν περισσότερο με τις μεσαιωνικές αξίες της Ιπποσύνης, της Ευσέβειας και της Ταπεινότητας).

## Βίος
Ο Βοκάκιος γεννήθηκε πιθανότατα στη Φλωρεντία και ήταν νόθος γιος του Μποκάτσιο ντι Κελίνο (*Boccaccio di Chellino*), πλούσιου έμπορου, και μιας άγνωστης κοπέλας ταπεινής καταγωγής. Ο πατέρας του τον αναγνώρισε ως γιο του και τον πήρε το 1327 στην Νάπολη, όπου ασχολείτο με το εμπόριο. Ο Βοκάκιος, όμως, που δε συμπάθησε το εμπόριο και τις αναγκαστικές σπουδές στο Εκκλησιαστικό Δίκαιο, από το 1334 ξεκίνησε να δημοσιεύει έργα του. Σε μια οικονομική κρίση το 1340, αναγκάστηκε να επιστρέψει στην Φλωρεντία, όπου το 1350 γνώρισε τον Πετράρχη, και τελείωσε το γνωστότερο έργο του το *[[Το Δεκαήμερο|Δεκαήμερο]]*. Έμαθε λατινικά και ελληνικά όπως ήταν η συνήθεια της εποχής. Πέρασε το υπόλοιπο της ζωής του ακολουθώντας τις μετακινήσεις του Πετράρχη, με ανθρωπιστικές μελέτες και συγγράφοντας. Με τις τολμηρές του εκφράσεις προκάλεσε αντιδράσεις εκείνη την εποχή. Πέθανε μετά από μακροχρόνια ασθένεια ένα χρόνο μετά τον Πετράρχη, το 1375.

## Επιλεγμένα έργα
* *Amorosa visione* (Ερωτικά οράματα) (1342)
* *Buccolicum carmen* (Βουκολικό άσμα) (1367-69)
* *Caccia di Diana* (Το κυνήγι της Άρτεμης, 1334-37)
* *Comedia delle ninfe fiorentine* (Κωμωδία των Φλωρεντινών Νυμφών) (*Amato*, 1341-42)
* *Corbaccio* (περί το 1365, η ημερομηνία αμφισβητείται)
* *De mulieribus claris* (Περί διασήμων γυναικών, 1361, αλλεπάλληλες εκδόσεις έως το 1375)
* *Decameron* (''Δεκαήμερον'') (1349-52, ανανεωμένη έκδοση 1370-71) ― ελληνική μετάφρ. Γεράσιμος Σπαταλάς, εκδ. Δημητράκου, 1950 / Κοσμάς Πολίτης, εκδ. Γιοβάνη, 1966 / Μανώλης Βατάλας, εκδ. Δαρεμά, 1971 / Νίκος Σαρλής, εκδ. Πάπυρος, 1972
* *Elegia di Madonna Fiammetta* (Ελεγεία της Μαντόνα Φιαμμέττα) (1343-44)
* *Esposizioni sopra la Comedia di Dante* (Γνώμες για την [Θεία] Κωμωδία του Δάντη, 1373-74)
* *Filocolo* (1336-39)
* *Filostrato* (1335 or 1340)
* *Genealogia deorum gentilium libri* (Βιβλία γενεαλογίας εθνικών θεών) (1360, ανανεωμένη έκδοση 1374)
* *Ninfale fiesolano* (1344-46, η ημερομηνία αμφισβητείται)
* *Rime* (Ρίμες) (ολοκληρώθηκε το 1374)
* *Teseida delle nozze di Emilia* (πριν το 1341)
* *Trattatello in laude di Dante* (1357, αλλαγή τίτλου *De origine vita studiis et moribus viri clarissimi Dantis Aligerii florentini poetae illustris et de operibus compositis ab eodem*)
* *Zibaldone Magliabechiano* (περ. 1351-56)

## Παραπομπές


## Εξωτερικοί σύνδεσμοι

* Από το Δεκαήμερο
* Decameron Web, (Πολλά από τα έργα του Βοκάκιου στο Τμήμα Ιταλικών Σπουδών του Πανεπιστημίου Brown στο πρωτότυπο ιταλικό κείμενο και σε αγγλική μετάφραση

Κατηγορία:Ιταλοί ποιητές
Κατηγορία:Ιταλοί συγγραφείς
Κατηγορία:Ιταλοί αναγεννησιακοί ουμανιστές